OpenLLM-France/wikimedia huggingface dataset:
# Perseu (pintor)

Perseu (en llatí Perseus, en grec antic Περσεύς) fou un pintor grec.
Va ser deixeble d'Apel·les de Colofó que li va dedicar un llibre sobre pintura, segons es desprèn d'un passatge ambigu de Plini el Vell ("Apellis discipulus Perseus, ad quem de hac arte scripsit") encara que alguns erudits entenen que era a l'inrevés i que va ser Perseu el que va escriure un llibre probablement sobre la mateixa pintura del seu mestre. De fet la primera interpretació sembla la correcta, ja que era habitual que els mestres escriguessin manuals de pintura per als seus deixebles, i no pas al contrari. Perseu no surt en cap llista d'autors que haguessin publicat sobre pintura, i se sap que Apel·les va escriure sobre el seu art.
Perseu devia florir a l'entorn del 308 aC a l'olimpíada 118.

## Referències

* ↑ Perseus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 209
# Partit Reformista d'Andorra

El Partit Reformista d'Andorra fou un partit polític d'Andorra nascut com a resultat de la Coalició Reformista que es presentà a les eleccions andorranes del 2009. Aquesta coalició estava formada pel Partit Liberal d'Andorra, Nou Centre, Unió Laurediana i Independents d'Ordino.

## Referències

* ↑ La nova formació política sorgida de Coalició Reformista és dirà Partit Reformista d'Andorra, Informatius.ad
* ↑ CR passa a ser el PRA, el Partit Reformista d'Andorra Arxivat 2015-09-23 a Wayback Machine., El Periòdic d'Andorra

## Enllaços externs

* Coalició Reformista Arxivat 2009-04-13 a Wayback Machine.
# Pinscher

Pinscher és un tipus de gos desenvolupat originalment per a la cura de granges i la guàrdia, encara que avui dia es troben gairebé únicament com a gossos de companyia.

## Etimologia

L'American Heritage Dictionary descriu pinscher com a paraula d'origen alemany i significa "mossegador" que passa a l'anglès com a pinch, en referència al tall que la tradició els feia a les orelles per evitar ser mossegats per altres animals. L'Online Etymological Dictionary refereix el començament de l'ús de la paraula l'any 1926.

## Altura i pes

ALTURA: 45 a 50 cm PES: 15-20 kg

## Caràcter

Són uns gossos extremadament intel·ligents, amb una capacitat i predisposició per aprendre molt gran i memòria prodigiosa, són gossos que necessiten la nostra atenció, ja que són molt aferrats als seus amos i requereixen constantment les seves carícies i afalacs. És un gos molt valent i sempre planta cara als altres gossos, sempre defensa el seu territori. És una raça ideal com a gos de companyia, ja que per la seva mida mitjana i pelatge curt, fa possible que pugui viure a casa i fins i tot defensar-la i donar l'avís si algú estrany hi entra. També són uns grans caçadors, això si, necessiten fer exercici cada dia.

## Salut

La raça és molt sana en general i no presenta problemes congènits. Per tenir un Pinscher alegre, equilibrat i feliç és primordial l'exercici diari, com així també una acurada i cuidada sociabilització. La seva longevitat és entre 12 a 15 anys.

## Races

La Federació Cinològica Internacional reconeix les races pinscher en el grup 2: Pinscher i Schnauzer - molosos tipus muntanya i són:
* Dobermann (no. 143)
* Pinscher alemany (Deutscher Pinscher, no. 184)
* Pinscher miniatura (Zwergpinscher, no. 185)
* Affenpinscher (no. 186)
* Pinscher austríac (Österreichische Pinscher, no. 64)
En qualsevol cas, pot haver altres gossos de caça relacionats als quals es diu Pinscher no reconegudes per la FCI. A més, criadors i clubs han creat races del mateix nom.

## Vegeu també

* Pinscher alemany
* Pinscher miniatura
* Dobermann
* Affenpinscher

## Referències

* The American Heritage Dictionary of the English Language: Fourth Edition, 2000 (online)
* Online Etymological Dictionary, pinscher
* Fédération Cynologique Internationale Group 2
* Dog Breed Registries in North America

## Enllaços externs

* Pinscher austríac a Commons
* Top Pinscher Arxivat 2011-07-13 a Wayback Machine. Selecció i fitxes tècniques de pinscher's miniatura & pinscher's alemany campions en competicions de bellesa del voltant del món.
# Plaça Naqsh-e Jahan

La plaça Naqsh-e Jahan (en persa میدان نقش جهان, Maidan-i Naqsh-e Jahan, 'plaça de la Imatge del Món'), també coneguda com la plaça de l'Imam (میدان امام, Maidan-i Imam) i anteriorment coneguda com la plaça del Xa (میدان شاه, Maidan-i Shah), és una plaça situada al centre de la ciutat d'Isfahan, a l'Iran. Construïda entre 1598 i 1629, està inscrita a la llista del Patrimoni de la Humanitat de la UNESCO des del 1979. Fa 160 m d'ample per 560 m de llarg i ocupa una àrea de 89,600 m².
La plaça està voltada per edificis de l'era safàvida. A la banda meridional hi ha la mesquita de l'Imam, coneguda tradicionalment com la mesquita del Xa; a l'occidental, el palau Ali Qapu; a l'oriental, la mesquita del xeic Lotf Allah, i a la septentrional hi ha la porta de Qeysarie, que s'obre al Gran Basar d'Isfahan. Actualment, a la mesquita de l'Imam és on se celebra la Namaaz-e Jom'eh, la pregària del divendres dels musulmans.

## Referències

* ↑ Centre, UNESCO World Heritage. «Meidan Emam, Esfahan» (en anglès). [Consulta: 17 març 2021].
# Plaça Nova (Alcover)

La Plaça Nova és una plaça del municipi d'Alcover (Alt Camp) protegida com a Bé Cultural d'Interès Local.

## Descripció

La plaça està situada al bell mig del recinte murallat d'Alcover. Morfològicament és un clos amb quatre sortides estretes. La seva característica més remarcable és l'existència de porxos a cada banda de la plaça. Els de la banda superior, on està situada la casa de la vila, són formats per columnes de pedra units per jàsseres, mentre que els de la banda de baix, on hi ha la casa Figuerola, els formen grans arcs carpanells.
Els edificis són en general de planta i dos pisos, amb cobertes de teula i obertures rectangulars.

## Història

La Plaça Nova ha canviat diverses vegades de nom en funció dels canvis polítics successius. L'edifici més important, ocupat per la casa de la vila, es va construir el 1581, i és el més antic de tot el conjunt. La casa Figuerola, que configura tota la part inferior de la plaça, data de la fi del segle xvii. El conjunt es va completar amb els edificis extrems de Ca la Miralles i Ca Malapeira, de mitjan segle xviii.

## Referències

* 1 2 3 «Plaça Nova». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 febrer 2016].

## Enllaços externs

* «Plaça Nova». Mapa de recursos culturals. Diputació de Tarragona.
# Ploče

* Aquest article tracta sobre la ciutat croata. Vegeu-ne altres significats a «Ploče (Dubrovnik)».
Ploče és un important port de Croàcia, a la costa adriàtica, enfront de la península de Pelješac que la separa de l'illa de Korčula i al nord del delta del Neretva, a pocs quilòmetres del port de Neum, l'única sortida al mar de Bòsnia i Hercegovina. Pertany al comtat de Dubrovnik-Neretva.
L'any 2001 el municipi tenia 10.834 habitants, 6.537 residents a la ciutat.
De 1950 a 1954, i de nou entre 1980 i 1990, Ploče fou anomenada Kardeljevo en honor del polític iugoslau Edvard Kardelj.

## Enllaços externs

* Pàgina oficial de Ploče (croat)
# Ploče (Dubrovnik)

Ploče és el nom d'un barri de Dubrovnik a Croàcia, a l'est de la ciutat. La zona de platja es diu Banje. Just al front té l'illa de Lokrum. Per la porta de Ploče s'accedeix a la ciutat vella de Ragusa (Grad). Com a edifici més destacat té el Llatzeret.
Una ciutat a uns 70 km al nord també porta el nom de Ploče
# Pietat Negra

En l'univers fictici de DC Comics, la Pietat Negra (Clemència negra en altres traduccions) és una flor parasitària extraterrestre que, a l'unir-se al seu hoste, es protegeix de ser eliminada proporcionant-li la il·lusió que la realitat és la que aquest sempre havia volgut. Mongul la va utilitzar contra Superman en la història "Per a l'home que ho té tot", tant en el còmic com en l'adaptació animada en un episodi de Lliga de la Justícia Il·limitada.
# Philippe Mahut

Philippe Mahut (Lunery, 4 de març de 1956 - 8 de febrer de 2014) va ser un futbolista professional francès que jugava com a defensa.

## Referències

* ↑ « Philippe Mahut est décédé », BFMTV, 8 février 2014
* ↑ « L'ancien footballeur Philippe Mahut est décédé », Le Parisien 8 février 2014
* ↑ «Philippe Mahut». www.footballdatabase.eu.
# Philippe Mauduit

Philippe Mauduit (Tours, 10 de febrer de 1968) va ser un ciclista francès professional el 1999. Un cop retirat va passar a dirigir diferents equips ciclistes, i actualment és director esportiu del Bahrain-Merida.

## Palmarès

* 1994
** 1r al Gran Premi de la vila de Buxerolles
* 1995
** 1r a la Manche-Océan
* 1996
** 1r al Souvenir Louison-Bobet
** 1r a la Manche-Océan
** Vencedor d'una etapa al Tour des Landes
* 1997
** 1r al Tour de Guadalupe

## Referències

* Resultats a sitiodeciclismo.net
* Resultats a cyclebase.nl
* Resultats a museociclismo.it
* Resultats a procyclingstats.com
# Penny Siopis

Penny Siopis és una artista sud-africana nascuda a Vryburg el 1953. Siopis va estudiar un Màster en Belles Arts a la Universitat de Rhodes, Grahamstown (1976), i és professora de la Michaelis School of Fine Art, de la Universitat de Ciutat del Cap. Siopis treballa en el camp de la pintura, la fotografia, el cinema, el vídeo i la instal·lació. La seva obra es caracteritza pel que ella mateixa anomena “poètica de la vulnerabilitat” i explora temes relacionats amb la història, la memòria, la migració, la violència i la sexualitat.
Ha exposat a nivell nacional i internacional, incloent exposicions individuals com Time and Again: A Retrospective Exhibition, a la South African National Gallery, de Ciutat del Cap (2014) i al Wits Art Museum de Johannesburg (2015); Red: The iconography of colour in the work of Penny Siopis al KZNSA Gallery de Durban (2009) o Three Essays on Shame al Freud Museum de Londres (2005). L'obra de Siopis també ha format part de les biennals d'art de Venècia (2013 i 1993), Sydney (2010), Johannesburg (1995 i 1997), Gwangju (1997) i l'Havana (1995).

## Referències

* ↑ «Penny Siopis». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].
# Pera

«Pera» té aquests significats:
* Pera (fruita), fruit de la perera
* Pera de succió
* Pera (família), família romana
* Biografies:
** Dècim Juni Pera, cònsol el 266 aC
** Marc Juni Pera, cònsol el 230 aC
** Joan Pera, actor català
** Roger Pera, actor català
* Toponímia:
** Pera (Constantinoble), barri de Constantinoble
** La Pera, municipi del Baix Empordà
** Sant Miquel de Pera, també dit Pera, poble del municipi de Montagut i Oix, Garrotxa
** Estany Gran de la Pera, estany Petit de la Pera i refugi Estanys de la Pera (Lles, Baixa Cerdanya).
Viccionari
# Picot verd del Magrib

El picot verd del Magrib o picot verd nord-africà (Picus vaillantii) és una espècie d'ocell de la família dels pícids (Picidae) que habita a les muntanyes del nord d'Àfrica, al Marroc, Algèria i Tunis.

## Referències

* ↑ Picot verd nord-africà a BIRDGUIDES Arxivat 2012-01-20 a Wayback Machine. Rev. 14/05/2012
# Poropanchax brichardi

Poropanchax brichardi és una espècie de peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 3 cm de longitud total.

## Distribució geogràfica

Es troba a Àfrica: riu Congo.

## Referències

* ↑ ITIS (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Pip (comptadors)

Els Pips son elements petits, fàcilment comptables. El terme sol descriure els punts de les fitxes de dòmino i dels daus els símbols que denoten els colls i valors de les cartes o bé llavors petites d'alguna fruita. En algunes ocasions, el terme també es fa servir per a referir-se com el "punt" dins el codi Morse.

## Daus

Quan ens referim als daus, usam el terme pip per referir-nos als punts de les seves cares (en aquests casos parlam de daus de sis cares). Formen patrons numèrics que van de l'u al sis, i la suma de les cares oposades tradicionalment suma set. Els pips son normalment negres en els daus blancs i blancs als daus d'altres colors. Els daus asiàtics sovint tenen un pip ample a la cara de l'"u", mentre que els daus pel joc Kismet son punts negres a les cares de l'1 i del 6, vermells a les del 2 i el 5 i verds per les del 3 i el 4.

## Dòmino

El joc del dòmino usa pips similars als dels daus. Cada meitat d'una fitxa pot tenir des de sis o nou pips (depenent dels països) fins a cap, organitzats de la mateixa manera que els dels daus.

## Cartes

En les baralles de cartes, els pips son símbols petits ubicats als cantons, que determinen el coll de la carta i la seva posició. Per exemple, una baralla anglesa de 52 cartes consisteix en quatre colls de tretze cartes cada una: cors, trèvols, diamants i piques. Cada coll conté tres figures, el jack, la reina i el rei. La resta del es cartes són anomenades pip i es numeren de l'1 al 10 (l'1 és gairebé sempre anomenada "as" i sovint és la carta més alta dins molts jocs, seguida per les figures). Cada carta pip conté un codi al cantó superior esquerre que mostra al jugador el valor de la carta. A Europa, és molt comú tenir aquests indicadors als quatre cantons, de manera que els jugadors esquerrans poden sostenir-les amb més comoditat. El centre de les cartes contenen pips representant el coll. El nombre de pips correspon amb el nombre de la carta, i la seva organització no sol variar d'una baralla a l'altra
Moltes d'aquestes 52 cartes de pòquer contenen una variació de l'estil de l'as d'espases, que sol consistir en un pip llarg o, fins i tot una imatge representativa, juntament amb informació sobre el fabricant de la baralla.

## Referències

* ↑ «Collins Dictionary». Entrada "Pip" [Consulta: 17 febrer 2018].
* ↑ «Encyclopaedia Britannica». Entrada "Domino" [Consulta: 17 febrer 2018].
* ↑ «Oxford Dictionaries». Entrada "Pip card". Arxivat de l'original el 2018-02-18 [Consulta: 17 febrer 2018].
# Pipa

* Per a altres significats, vegeu «pipa (desambiguació)».
Una pipa és un recipient, generalment de forma cilíndrica, format per una petita càmera (el forn o cassoleta) per a la combustió del tabac i un tub foradat (cànula o canyell) que acaba en un broquet. S'utilitza normalment per fumar tabac o també altres substàncies. Les pipes es fabriquen habitualment amb una gran varietat de materials, sent els més comuns (segons la popularitat del seu ús): arrel de bruc, panotxa de blat de moro, escuma de mar, argila cuita, fusta de cirerer, porcellana, canya i altres materials més inusuals. El broquet es fabrica en metacrilat, ebonita, baquelita, ambre o banya.
Hi ha una enorme varietat de formes i qualitats de pipes, que van des de les elaborades en sèrie utilitzant màquines, fins a les fetes a mà per artesans, que poden arribar a preus elevadíssims i constituir veritables peces de col·lecció. Un tipus especial de pipa és l'anomenada pipa llarga o pipa de lectura, de tija llarga.

## Referències

* ↑ «Pipa». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Foro Formosa Pipa Club Arxivat 2009-03-28 a Wayback Machine. (castellà)
* Barcelona Pipa Club Arxivat 2007-04-06 a Wayback Machine. (castellà)
* Oda a la pipa, Poema de Ferran Canyameres (català)
Viccionari
# Portada/article març 12
## Abraham Lincoln

Abraham Lincoln (Kentucky, 1809 – Washington DC, 1865) fou el 16è president dels Estats Units d'Amèrica durant el període 1861-1865 i el primer a ser-ne del Partit Republicà dels Estats Units.
Lincoln es va oposar fermament a l'expansió de l'esclavitud als territoris nord-americans, i la seva victòria a les eleccions presidencials de 1860 va dividir la nació. Abans de la seva presa de possessió, set estats havien proclamat la seva secessió de la federació dels Estats Units, formant els Estats Confederats d'Amèrica: aquests esdeveniments van provocar la Guerra Civil dels Estats Units. Lincoln va ser un hàbil polític i un líder en la guerra; va assolir la victòria de les forces de la Unió sobre les de la Confederació, va proclamar la llibertat dels esclaus als estats confederats i es va comprometre a establir la pau i a reconstruir el país. Només sis dies després de la rendició del General Lee va ser assassinat.
# Platja de Viavélez

La platja de Viavélez és una de les platges del concejo d'El Franco a Astúries. Està situada en la localitat del mateix nom, no té serveis de socorrisme ni cap altre i té poca assistència de banyistes. Està en el mateix port i té forma de petxina amb una longitud d'uns 100 m i una amplària mitjana escasísima que s'estima al voltant d'1,0 m i que solament pot apreciar-se quan hi ha baixamars vives. La sorra és fosca i el gra té grandària mitjana.
Les localitats properes són Viavélez i A Caridá. Com la platja està en el propi port pesquer de Viavélez, la localització i accés a ella és molt fàcil. També, per la seva ubicació, és una platja molt segura. Pels andarines té l'al·licient de tenir al costat la senda costanera «I-9» de Viavélez a Ortiguera i de Viavélez a Tàpia de Casariego.

## Referències

* ↑ Del Río, Alejandro. Nobel. Guía total de las playas de Asturias. Asturias: Nobel, 2013, p. 22. ISBN 978-84-8459-669-1.
# Pomona (Kansas)

Pomona és una població dels Estats Units a l'estat de Kansas. Segons el cens del 2000 tenia 923 habitants.

## Demografia

Segons el cens del 2000, Pomona tenia 923 habitants, 353 habitatges, i 242 famílies. La densitat de població era de 468,9 habitants/km².
Dels 353 habitatges en un 37,7% hi vivien nens de menys de 18 anys, en un 54,1% hi vivien parelles casades, en un 12,2% dones solteres, i en un 31,2% no eren unitats familiars. En el 26,1% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,18.
Per edats la població es repartia de la següent manera: un 30,1% tenia menys de 18 anys, un 6,9% entre 18 i 24, un 29,7% entre 25 i 44, un 19,7% de 45 a 60 i un 13,5% 65 anys o més.
L'edat mediana era de 35 anys. Per cada 100 dones de 18 o més anys hi havia 92 homes.
La renda mediana per habitatge era de 30.521 $ i la renda mediana per família de 35.625 $. Els homes tenien una renda mediana de 25.875 $ mentre que les dones 18.641 $. La renda per capita de la població era de 12.939 $. Entorn del 4,4% de les famílies i el 9,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pomona». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Pomona». American Fact Finder. Oficina del Cens dels Estats Units, 12-01-2010.
Viccionari
# Pomona (Califòrnia)

Pomona és una ciutat dels Estats Units a l'estat de Califòrnia. Segons el cens del 2008 tenia 162.255 habitants.

## Demografia

Segons el cens del 2000, Pomona tenia 149.473 habitants, 37.855 habitatges, i 29.791 famílies. La densitat de població era de 2.526,8 habitants/km².
Dels 37.855 habitatges en un 49,8% hi vivien nens de menys de 18 anys, en un 54,7% hi vivien parelles casades, en un 16,3% dones solteres, i en un 21,3% no eren unitats familiars. En el 15,4% dels habitatges hi vivien persones soles el 5,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,82 i el nombre mitjà de persones que vivien en cada família era de 4,22.
Per edats la població es repartia de la següent manera: un 34,6% tenia menys de 18 anys, un 13% entre 18 i 24, un 30,5% entre 25 i 44, un 15,5% de 45 a 60 i un 6,4% 65 anys o més.
L'edat mediana era de 26 anys. Per cada 100 dones de 18 o més anys hi havia 101,1 homes.
La renda mediana per habitatge era de 40.021 $ i la renda mediana per família de 40.852 $. Els homes tenien una renda mediana de 30.195 $ mentre que les dones 26.135 $. La renda per capita de la població era de 13.336 $. Entorn del 17,1% de les famílies i el 21,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Personalitats notables

* Tom Waits. Músic i actor.
* Robert Tarjan. Informàtic, Premi Turing el 1986.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pomona». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Pomona». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
Viccionari
# Port arbori

El port arbori és la grandària i forma d'un arbre.

## Tipus de port arbori

* Columnar com en el cas del xiprer
* Fastigiata columnar però amb branques molt verticals
* Globular com la pinassa
* Desmaiat o pèndol com alguns salzes
* Para-sol com el pi pinyoner
* Cònic o piramidal com l'avet i la picea i el cedre (quan és vell aquest últim passa a tenir una forma tabular).
Tots els arbres tenen un port natural característic.
En fruticultura molt sovint es dona una forma anomenada «forçada» a les plantacions per tal d'incrementar la productivitat i facilitar tractaments i recol·lecció. Per això es fa un conreu en espatllera on es disposen pals i filferro per tal de guiar la vegetació. Les formes aconseguides artificialment són en "palmeta", "fus", "bandera", etc. que ja no tenen res a veure amb el port natural de l'arbre.
# Pokrovka (Krasnoarmeiski)

* Per a altres significats, vegeu «Pokrovka».
Pokrovka (en rus: Покровка) és un poble del krai de Primórie, a l'Extrem Orient de Rússia, que en el cens del 2010 tenia 20 habitants. Pertany al districte rural de Krasnoarmeiski.

## Referències

* ↑ Законодательное собрание Приморского края. Сборник «Муниципальные образования Приморского края»
# Plectrohyla dasypus

Plectrohyla dasypus és una espècie de granota endèmica d'Hondures.
Està amenaçada d'extinció per la pèrdua del seu hàbitat natural.

## Referències

* Fordham et al (2006). Plectrohyla dasypus. Llista Vermella de la UICN, Unió Internacional per a la Conservació de la Natura, 2006. Consultat el 6 gener 2008 (en anglès). (anglès)
# Plectrohyla glandulosa

Plectrohyla glandulosa és una espècie de granota que es troba a Guatemala i, possiblement també, a Mèxic.
Està amenaçada d'extinció per la pèrdua del seu hàbitat natural.

## Referències

* Fordham et al (2006). Plectrohyla glandulosa. Llista Vermella de la UICN, Unió Internacional per a la Conservació de la Natura, 2006. Consultat el 6 gener 2008 (en anglès). (anglès)
# Plectrohyla guatemalensis

Plectrohyla guatemalensis és una espècie de granota que es troba al Salvador, Guatemala, Hondures i Mèxic.
Està amenaçada d'extinció per la pèrdua del seu hàbitat natural.

## Referències

* Fordham et al (2006). Plectrohyla guatemalensis. Llista Vermella de la UICN, Unió Internacional per a la Conservació de la Natura, 2006. Consultat el 6 gener 2008 (en anglès). (anglès)